《咏史二首 其二》
宋代·吴名扬

人生奚所羡，功名上钟鼎。遭逢既不造，俯仰烟林迥。

非徒慕清高，民彝藉彪炳。夷齐卧首阳，巢许啸箕颍。

风流遥可挹，寸心常耿耿。天地任否泰，万物听昏惺。

独与鹿豕游，随处饶清景。石烂列屏幽，泉涵一鉴静。

嗟彼采芝翁，老被汉宫请。

作者简介：抚州金溪人，字叔瞻。度宗咸淳七年进士。历官浙江制干。元兵南侵，文天祥招兵勤王，名扬参预，奏除兵、礼二部架阁，踊跃赴义之举，倾动一时。有《野史》。